

ΕΞΑΓΩΓΗ ΕΚΔΟΣΕΩΝ ΑΠΟ ΑΡΧΕΙΟ JSON

Θωμάς Σιώζος

**Διπλωματική Εργασία**

Επιβλέπων: Π. Βασιλειάδης

Ιωάννινα, Ιούνιος 2020

**Τμήμα Μηχ. Η/Υ & Πληροφορικής**

**Πανεπιστήμιο Ιωαννίνων**

**Department of Computer Science & Engineering**

**University of Ioannina**

Ευχαριστίες

Ευχαριστίες προς κάθε ενδιαφερόμενο (προαιρετικό κεφάλαιο).

Ημερομηνία

Συγγραφέας

Περίληψη στα Ελληνικά

Η παρούσα διπλωματική αφορά το σχεδιασμό και την κατασκευή ενός εργαλείου λήψης, επεξεργασίας και εξαγωγής σε εικονική μορφή json αρχείων. Συγκεκριμένα, με το ως άνω εργαλείο οι εκδόσεις που ακολουθούν τα json objects στο αρχείο εξάγονται σε εικονική μορφή. Για την κατασκευή και λειτουργία του εργαλείου χρησιμοποιήθηκαν βιβλιοθήκες για την εξαγωγή των json objects από το αρχείο, αλγόριθμοι για την επεξεργασία και την σύγκριση τους. Έπειτα, δημιουργήθηκε και γραφικό περιβάλλον στο οποίο ο χρήστης μπορεί να εισάγει το αρχείο json, να ελέγξει το αποτέλεσμα σε εικονική μορφή, να αποθηκεύσει το project και τέλος να φορτώσει ένα project που ήδη υπάρχει. Τέλος, για την οπτικοποίηση των εκδόσεων του αρχείου δημιουργήθηκαν δύο αρχεία, της μορφής HTML και Javascript. Το εργαλείο αυτό καθίσταται ιδιαίτερα χρήσιμο στην πράξη, καθώς τόσο η δραματική αύξηση των δεδομένων που διακινούνται στο διαδίκτυο, όσο και η ανάγκη της χρήσης βάσεων δεδομένων από πολλά συστήματα αντιμετωπίζεται με τη δημιουργία και χρήση των αρχείων json που μπορούν να περιέχουν όλα τα δεδομένα του συστήματος σε ένα αρχείο.

**Λέξεις Κλειδιά:** Json, Jackson, Json Objects.

Summary in English

The thesis concerns the design and development of a tool which may download, process and export in virtual form documents. In particular, the tool is able to export in virtual form all the versions that follow json objects to the document. To design and operate the tool are used libraries for extracting json objects from the document, algorithms for processing and comparison. Following that a GUI (graphical user interface) is designed in order to be used by the user, inserting the json document, controlling the result in virtual form, saving the project and upload an existing project. Finally, the visualization of the documents’ versions is achieved by designing two documents in html and JavaScript form. The aforementioned tool is actually very useful as on the one hand the dramatic increment of data traffic in Internet and on the other hand the necessity of using data bases by many systems are problems that may be solved by designing and using json documents that incorporate all the system data in one document.

**Keywords:** Json, Jackson, Json Objects.

Πίνακας περιεχομένων

Κεφάλαιο 1. Εισαγωγή 1

1.1 Αντικείμενο της διπλωματικής 1

1.2 Οργάνωση του τόμου 3

Κεφάλαιο 2. Περιγραφή Θέματος 5

2.1 Στόχος της εργασίας 5

2.2 Σχετικές εργασίες και τεχνολογίες 6

2.3 Ανάλυση απαιτήσεων 14

Κεφάλαιο 3. Σχεδίαση & Υλοποίηση 19

3.1 Ορισμός προβλήματος και αλγόριθμοι επίλυσης 19

3.2 Σχεδίαση και αρχιτεκτονική λογισμικού 20

3.3 Σχεδίαση και αποτελέσματα ελέγχου του λογισμικού 27

3.4 Λεπτομέρειες εγκατάστασης και υλοποίησης 28

3.5 Επεκτασιμότητα του λογισμικού 36

Κεφάλαιο 4. Πειραματική Αξιολόγηση 38

4.1 Μεθοδολογία πειραματισμού 38

4.2 Αναλυτική παρουσίαση αποτελεσμάτων 38

Κεφάλαιο 5. Επίλογος 44

5.1 Σύνοψη και συμπεράσματα 44

5.2 Μελλοντικές επεκτάσεις 45

# Εισαγωγή

## Αντικείμενο της διπλωματικής

## Το JavaScript Object Notation (JSON) είναι ένα αρχείο που ακολουθεί το πρωτόκολλο “open standard” (Είναι διαθέσιμο δημόσια) και είναι γραμμένο σε γλώσσα ανθρώπου. Τα JSON δημιουργήθηκαν στην ανάγκη για real-time server-to-browser πρωτόκολλο επικοινωνίας χωρίς να χρησιμοποιεί plugins όπως Flash ή Java applets στις αρχές του 2000. Ο Douglas Crockford ήταν ο πρώτος που καθόρισε και δημοσίευσε το JSON format. Τα JSON είναι ένα υποσύνολο της JavaScript και είναι σύνηθες το φαινόμενο να χρησιμοποιείται σε αυτήν και ας είναι language-independent data format. Επίσης, χρησιμοποιεί κανόνες που είναι παρόμοιοι με της γλώσσες κατηγορίας C περιέχοντας C, C++,C#, Java, JavaScript και πολλές άλλες. Ωστόσο, υπάρχει διαθέσιμος κώδικας από πολλές γλώσσες προγραμματισμού για parsing και generating. Τα JSON αρχεία αποθηκεύονται με την κατάληψη “.json”. Όσο για τους τύπους δεδομένων και την σύνταξη που χρησιμοποιεί έχουμε τους βασικούς τύπους δεδομένων:

* **Number**: Είναι ένας δεκαδικός αριθμός, αλλά δεν γίνεται να χρησιμοποιεί non-numbers και NaN.
* **String**: Μια πρόταση από μηδέν ή περισσότερους χαρακτήρες Unicode, έχοντας στην αρχή και στο τέλος διπλά εισαγωγικά (“”).
* **Boolean**: Μπορεί να πάρει τιμές true ή false.
* **Array**: Μια προκαθορισμένη λίστα με μηδέν ή περισσότερες τιμές που ο τύπος κάθε μία από αυτές μπορεί να ναι οτιδήποτε. Τους πίνακες τους γράφουμε με bracket στην αρχή και στο τέλος και κόμμα ανάμεσα σε κάθε στοιχείο.
* **Object**: Μια μη προκαθορισμένη συλλογή από name-value ζευγάρια όπου τα names ή αλλιώς και keys είναι strings. Τα objects γράφονται με curly brackets στην αρχή και στο τέλος, χρησιμοποιούμε κόμμα ανάμεσα από κάθε ζευγάρι name-value και ανάμεσα στο ζευγάρι άνω και κάτω τελεία (:).
* **null**: Μια κενή τιμή.

To whitespace επιτρέπεται αλλά αγνοείται ανάμεσα ή τριγύρω από τα elements. Τέσσερεις συγκεκριμένοι χαρακτήρες θεωρούνται whitespace στα JSON που είναι οι: space, horizontal tab, line feed, carriage return. Ακολουθεί ένα παράδειγμα JSON που περιγράφει ένα άτομο.

{

“firstName”: “John”,

“lastName”: “Smith”,

“isAlive”: true,

“age”: 27,

“adress”: {

“streetAddress”: “21 2nd Street”,

“city”: “New York”,

“state”: “NY”,

“postalCode”: “10021-3100”

},

“phoneNumbers”: [

{

“type”: “home”,

“number”: “212 555-1234”

},

{

“type”: “office”,

“number”: “646 555-4567”

},

{

“type”: “mobile”,

“number”: “+91 9629787781”

}

],

“children”: [],

“spouse”: null

}

## Οργάνωση του τόμου

Η συγκεκριμένη διπλωματική εργασία αποτελείται από πέντε κεφάλαια τα οποία αναλύονται παρακάτω.

Στο κεφάλαιο 2 περιγράφονται ο στόχος της εργασίας, οι σχετικές εργασίες και τεχνολογίες σχετικά με την εξαγωγή json αντικειμένων στην γλώσσα προγραμματισμου που χρησιμοποιήσαμε στην εργασία, καθώς και την βιβλιοθήκη που χρήσιμοποιήσαμε για να εκτελέσουμε το benchmark το οποίο είναι άλλος ένας παράγοντας στην επιλογή εργαλείου. Επιπλέον, στο κεφάλαιο 2 γίνεται και η ανάλυση των απαιτήσεων του συστήματος.

Στο κεφάλαιο 3 περιγράφεται η σχεδιάση και αρχιτεκτονική λογισμικού με την χρήση UML διαγραμμάτων. Στην συνέχεια, περιγράφεται ο έλεγχος που έγινε ώστε να δούμε αν μεμονωμένα σημεία του συστήματος λειτουργούν με τον τρόπο που θέλουμε. Στο τέλος του κεφαλαίου υπάρχει η περιγραφή για τις λεπτομέρεις εγκατάστασης και υλοποίησης του συστήματος.

Στο κεφάλαιο 4 περιγράφεται η μεθοδολογία πειραματισμού, τι αρχεία εισόδου βάλαμε ώστε να πάρουμε τα αποτελέσματα που θέλαμε ώστε να αναλύσουμε την επίδοση και τις πληροφορίες που υπήρχαν στα δεδομένα. Επιπλέον, υπάρχει ένα γράφημα το οποίο παρουσιάζει τα αποτελέσματα τα οποία αναλύονται μετά το γράφημα.

Στο κεφάλαιο 5 περιγράφονται τα συμπεράσματα που βγάλαμε μετά τα πειράματα που έγιναν και παρουσιάζονται αναλυτικά οι μελοντικές επεκτάσεις που θα μπορούσαν να γίνουν στο λογισμικό με κάποιες αλλαγές.

# Περιγραφή Θέματος

## Στόχος της εργασίας

Ο στόχος της παρούσας διπλωματικής εργασίας είναι να κατασκευαστεί ένα σύστημα το οποίο θα επιτρέπει στον χρήστη την εισαγωγή ενός αρχείου δεδομένων τύπου JSON με αποτέλεσμα να προβάλλονται οπτικοποιημένα το schema των δεδομένων, καθώς και οι αλλαγές που πραγματοποιήθηκαν στη διάρκεια του οποίου οι διαχειριστές των δεδομένων είτε μπορεί να πρόσθεσαν, να αφαίρεσαν τιμές ή να μετέβαλλαν το τύπο των τιμών.

Συγκεκριμένα οι απαιτήσεις του συστήματος οργανώνονται ως εξής:

* Θα πρέπει ο χρήστης να μπορεί να φορτώσει στο σύστημα το αρχείο δεδομένων τύπου JSON που θέλει να εισάγει ώστε να ξεκινήσει η διαδικασία εξαγωγής του σχήματος των δεδομένων. Αντικείμενο της διπλωματικής είναι η εξαγωγή του σχήματος δεδομένων, καθώς και των πολλαπλών εκδόσεων αν υπάρχουν μέσα στον χρόνο.
* Ο χρήστης θα μπορεί να δει τα αποτελέσματα των σχημάτων δεδομένων και των διαφορετικών εκδόσεων.
* Τέλος, τελειώνοντας την επεξεργασία του αρχείου που εισήχθη από τον χρήστη, θα παρέχεται η επιλογή να δει τα χαρακτηριστικά που παρουσιάζει η εξέλιξη του σχήματος του JSON αρχείου.

## Σχετικές εργασίες και τεχνολογίες

Υπάρχουν αρκετές βιβλιοθήκες που αποτελούν εργαλεία για χρήστες που επιθυμούν να επεξεργαστούν αρχεία τύπου JSON προγραμματίζοντας σε γλώσσα java. Οι πιο δημοφιλείς από αυτές είναι οι mJson. JSON.simple, JSON-P, GSON, Jackson, με τις GSON και Jackson και παρουσιάζουν αρκετές ομοιότητες μεταξύ τους. Όπως θα δούμε παρακάτωμ η mJSON είναι «μικρή» βιβλιοθήκη και η GSON και Jackson οι βιβλιοθήκες με τις περισσότερες λειτουργίες. Οι JSON.simple και JSON-P έχουν παρόμοια λειτουργικότητα, οπότε αρχικά ασχοληθήκαμε με mJSON και JSON-P και έπειτα με τις δύο μεγαλύτερες GSON, Jackson.

**mJSON**

[**https://bolerio.github.io/mjson/**](https://bolerio.github.io/mjson/)

Η mJson είναι μία αρκετά μικρή βιβλιοθήκη με πολύ συνοπτικό API. Σε αυτήν την βιβλιοθήκη υπάρχει μια κλάση με όλες τις μεθόδους που μπορεί κάποιος να χρησιμοποιήσει. Σε αντίθεση με άλλες JSON βιβλιοθήκες τις οποίες θα δούμε παρακάτω, επικεντρώνεται στο να διαχειρίζεται τα JSON structures στην Java, υποστηρίζοντας parsing από Json objects σε Java objects και το ανάποδο. Ο κύριος στόχος αυτής της βιβλιοθήκης είναι να επιτρέπει στον προγραμματιστή να δουλεύει με JSON στην Java όπως δουλεύει κανείς σε JavaScript. Μερικά χαρακτηριστικά της είναι:

* Πλήρης υποστήριξη του JSON Schema Draft 4 validation, ένα πρότυπο-δημιουργία του IETF- το οποίο παρέχει ένα σχήμα για την επαλήθευση ενός Json object που περιέχει τον αναμενόμενο τύπο εντός του σχήματος.
* ‘Ενας μοναδικός τύπος μεταβλητών, τα πάντα είναι Json και δεν χρειάζεται type casting.
* Γρήγορο parsing.
* Περιεκτικές μεθόδους για διάβασμα, τροποποίηση, αντιγραφή και συγχώνευση.
* Μέθοδούς για έλεγχο του τύπου των τιμών και πρόσβαση στον έλεγχο τους.
* Ένα java source file για ολόκληρη την βιβλιοθήκη, χωρίς εξωτερικές εξαρτήσεις.

**JSONP**

<https://javaee.github.io/jsonp/>

H JSΟΝ Processing(JSON-P) είναι ένα Java API που επιτρέπει parsing ή δημιουργία json αρχείων. Είναι παρόμοιο με το JAXP, ένα Java API για επεξεργασία XML αρχείων, συμβατικό με τις κλάσεις τις Java για τα δεδομένα και αρκετά εύκολα στην χρήση του. Η βιβλιοθήκη έρχεται με τρία πακέτα:

* **javax.json**: Περιέχει ένα API για να επεξεργαζόμαστε πίνακες και αντικείμενα. Μπορούμε να πάρουμε τα περιεχόμενα από πίνακες ή αντικείμενα και να τα επεξεργαστούμε.
* **javax.json.spi**: Περιέχει ένα Service Provider Interface (SPI) το οποίο επιτρέπει στον προγραμματιστή να φτιάξει δικά του εργαλεία για την επεξεργασία των json αρχείων πέρα από defaults που προσφέρει από μόνη της η βιβλιοθήκη.
* **javax.json.stream:** Περιέχει stream για την ανάγνωση/δημιουργία json αρχείων. Στην ανάγνωση δεν επιτρέπει επεξεργασία των δεδομένων και μόνο ανάγνωση προς μία κατεύθυνση. Στην δημιουργία φτιάχνει ζευγάρια από key : value και πίνακες με τις τιμές τους και κόμμα ανάμεσα.

**JSON.Simple**

<https://code.google.com/archive/p/json-simple/>

H Json.simple μια μικρή βιβλιοθήκη για parsing και δημιουργία json αρχείων. Προσφέρει δυνατότητες κρατώντας τη βιβλιοθήκη μικρή και γρήγορη. Μερικές δυνατότητες είναι υποστήριξη της μετατροπής των δεδομένων σε data structures της java, υψηλή απόδοση και δεν έχει εξάρτηση με εξωτερικές βιβλιοθήκες. Είναι μικρή βιβλιοθήκη οπότε όλες οι λειτουργίες της περιέχονται σ’ ένα πακέτο.

**GSON**

[**https://github.com/google/gson**](https://github.com/google/gson)

Η GSON είναι μια Java-based βιβλιοθήκη την οποία δημιούργησε η Google για προσωπική της χρήση και μετά την παραχώρησε για δημόσια χρήση. Η GSON χρησιμοποιείται για να μετατρέψει ένα JSON string σε ένα ισοδύναμο Java object και το ανάποδο. Υποστηρίζει απλές μεθόδους όπως toJson() και fromJson() για να μετατρέπει ο προγραμματιστής Java objects σε Json objects και vice versa, να διαχειρίζεται collections, generic types και nested classes. Επίσης υποστηρίζει serialization/deserialization που μπορούν εξειδικευθούν. Το serialization είναι ο τρόπος να δημιουργήσουμε Json objects μέσω Java objects και το deserialization το ανάποδο. Όσο αναφορά το custom data part επιτρέπει στον προγραμματιστή να έχει τον πλήρη έλεγχο της όλης επεξεργασίας των Json objects. Ένα απλό deserialization παράδειγμα είναι όταν έχουμε Json objects με πεδία name, last name, age τότε ο προγραμματιστής μπορεί να φτιάξει μια κλάση Person με τα πεδία αυτά ώστε όταν περνάει το Json object να χρησιμοποιείται η κλάση Person και να αποθηκεύονται αυτόματα στα πεδία οι τιμές.

Στην GSON θα βρούμε τα εξής πακέτα:

* com.google.gson: Προσφέρει access στην GSON, την βασική κλάση για να δουλέψει κανείς με την GSON.
* com.google.gson.annotations: Προσφέρει annotation τύπους για χρήση με την GSON.
* com.google.gson.reflect: Διαχειρίζεται πληροφορίες από generic τύπους.
* com.google.gson.stream: Προσφέρει κλάσεις για reading/writing σε Json-encoded τιμές.

Μερικά χαρακτηριστικά της GSON είναι:

* Προσφέρει απλές μεθόδους toJson() και fromJson() για να μετατρέψουμε Java objects σε Json και το ανάποδο.
* Deserialization/Serialization (JSON to/from POJOs).
* Υποστηρίζει Java Generics.
* Υποστηρίζει περίπλοκα αντικείμενα.

**Jackson**

[**https://github.com/FasterXML/jackson**](https://github.com/FasterXML/jackson)

Η Jackson είναι ένας high-performance JSON processor για την Java και θεωρείται και η πιο διάσημη βιβλιοθήκη σύμφωνα με την χρήση στο Github. Η Jackson ενώ χρησιμοποιεί διαφορετικούς όρους για να ονομάσει τις λειτουργίες της παρουσιάζει πολλές ομοιότητες με την GSON. Στη διάρκεια των δοκιμών που εκτελέσαμε, παρατηρήσαμε ότι η Jackson δεν είναι τόσο user-friendly, λόγω του αυξημένου μεγέθους της, όταν ξεκινήσαμε να διαβάζουμε ένα json file προσπαθώντας να μετατρέψουμε τα Json objects σε Java objects δυσκολευτήκαμε να κατανοήσουμε τον τρόπο λειτουργίας της βιβλιοθήκης. Σε αντίθεση με την GSON η οποία είναι user friendly. Στην Jackson χρησιμοποιούνται και εδώ οι όροι serialization/deserialization που εξηγήθηκαν παραπάνω στην GSON τι ακριβώς είναι. Στην Jackson θα βρούμε τα εξής πακέτα:

* jackson-core: Ορίζει ένα low-level streaming API και περιλαμβάνει JSON-specific implementations.
* jackson-annotations: Περιλαμβάνει standard Jackson annotations.
* Jackson-databind: Implements data-binding, υποστηρίζει streaming πακέτα και εξαρτάται από τα παραπάνω πακέτα.

Πέρα απο τα πακέτα που χρησιμοποιούνται αυτούσια από την βιβλιοθήκη, έχουμε και εξωτερικά πακέτα που μπορεί κάποιος να χρησιμοποιήσει για να δουλέψει σε δεδομένα τύπου Avro, BSON, CBOR, CSV, Smile, Protobuf, XML, YAML και πολλά άλλα.

Μερικά χαρακτηριστικά της Jackson είναι:

* Χρησιμοποιεί δύο μεθόδους για serialization/deserialization όπως Object Mapper, JsonParser, JsonGenerator.
* Data-binding (JSON to/from POJOs).
* Υποστηρίζει Java Generics.
* Υποστηρίζει περίπλοκα αντικείμενα.
* Treebased data model.
* Mix-in Annotations.
* Polymorphic types.
* Materialized interfaces.

**JMH**

<https://openjdk.java.net/projects/code-tools/jmh/>

Η Java Microbenchmark Harness (JMH) είναι η βιβλιοθήκη της java που χρησιμοποιήσαμε για να υλοποιήσουμε το benchmark και να πάρουμε τους χρόνους που χρειάζεται κάθε βιβλιοθήκη για να κάνει parsing στα αρχεία json που βάλαμε. Η βιβλιοθήκη έχει κάποιες ορολογίες:

* **Trial:** Το benchmark τρέχει για όσες φορές είναι το trial, τον οποίο όρο μπορούμε να τον αποκαλούμε και fork.
* **Warmup:** Για κάθε trial, ένας αριθμός από επαναλήψεις έχει οριστεί ως warmups. Αυτό είναι σημαντικό για να αποφύγουμε αυξομειώσεις ή παραλλαγές όταν ξεκινήσουμε να τρέχουμε τις πραγματικές μετρήσεις.
* **Iteration:** Είναι οι πραγματικές μετρήσεις που θα βγάλουν και τα αποτελέσματα στο τέλος που θα χρησιμοποιήσουμε.

Η βιβλιοθήκη μας επιτρέπει να δουλέψουμε με κάποια annotations που προσφέρει, τα οποία είναι:

* **Throughput:** Είναι για να μετρήσουμε πόσες φορές εκτελείται μία μέθοδος σε συγκεκριμένο χρονικό διάστημα. Η πιο δημοφιλής λειτουργία που χρησιμοποιείται είναι η AverageTime.
* **OutputTimeUnit:** Είναι για να καθορίσουμε σε τι μονάδα μέτρησης του χρόνου θα βγουν τα αποτελέσματα.
* **Benchmark:** Βάζουμε benchmark annotation στον κώδικα ή την μέθοδο που θα τρέξει το benchmark. Θα πρέπει να είναι public και οι παράμετροι να είναι κλάσεις της JMH όπως State, Control ή Blackhole.
* **Fork:** Εξηγήσαμε παραπάνω τι εννοούμε με τον όρο fork, οπότε αν για παράδειγμα γράψουμε @Fork(value = 5, warmups = 2) σημαίνει ότι έχουμε 5 forks και σε κάθε μία από αυτές 2 warmups.
* **Measurement:** Χρησιμοποιείται για να εισάγουμε τα χαρακτηριστικά του benchmark. Επιτρέπει να ορίσουμε πόσες φορές θα τρέξουν οι μετρήσεις και για πόσο χρόνο η κάθε μια. Για παράδειγμα @Measurement(iterations = 3, time = 1000, timeUnit = TimeUnit.MILLISECONDS), έχουμε 3 επαναλήψεις, κάθε μία από αυτές θα τρέξει για 1000 millisecond (1 second). Η προκαθορισμένη τιμή του timeUnit είναι τα seconds.
* **Warmup:** Αν γράψουμε @Warmup(iterations = 3, time =2) εννοούμε ότι θα κάνει 3 επαναλήψεις για 2 seconds η κάθε μια.

**Benchmark**

Για να αποφασίσουμε ποια βιβλιοθήκη θα χρησιμοποιήσουμε για το σκοπό της διπλωματικής εργασίας, το benchmark πραγματοποιήθηκε με 2 σενάρια, στο ένα περάστηκαν μεγάλα αρχεία(25 MB) και στο δεύτερο περάστηκαν μικρά αρχεία (1 ΚΒ). Τα μεγάλα αρχεία βρίσκονται στο αρχείο photos.json και τα μικρά στο αρχείο test\_countries\_2\_entries.json. Για κάθε βιβλιοθήκη χρησιμοποιήσαμε BenchmarkMode = AverageTime, OutputTimeUnit = Timeunit.MILLISECONDS, Warmup = (iterations = 5, time = 5) και Measurement = (iterations = 10, time = 5, timeUnit = TimeUnit.MILLISECONDS). Τα αποτελέσματα των μεγάλων αρχείων φαίνονται στον πίνακα παρακάτω:

|  |  |  |  |  |
| --- | --- | --- | --- | --- |
| BIG FILE (25.256kb) (ms/op) | | | | |
|  | JSON.simple | JSONP | GSON | JACKSON |
| 1 | 608.630 | 918.254 | 469.102 | 406.364 |
| 2 | 629.594 | 895.896 | 458.992 | 397.598 |
| 3 | 601.786 | 898.090 | 453.495 | 396.582 |
| 4 | 624.479 | 896.872 | 463.046 | 401.167 |
| 5 | 630.198 | 897.469 | 456.440 | 394.900 |
| 6 | 613.333 | 897.282 | 460.155 | 393.910 |
| 7 | 615.867 | 901.147 | 456.915 | 393.270 |
| 8 | 625.719 | 894.348 | 465.858 | 398.416 |
| 9 | 673.665 | 894.297 | 453.392 | 399.134 |
| 10 | 607.742 | 896.939 | 472.911 | 395.026 |
| AVERAGE | 623.101 | 899.059 | 461.031 | 397.637 |

Πίνακας: 2.2.1

Όπως παρατηρούμε στον πίνακα 2.2.1 υπάρχουν μεγάλες διαφορές, εκτός από την GSON και την Jackson οι οποίες είναι πολύ κοντά, με την Jackson να είναι πιο γρήγορη.

Ας περάσουμε στα αποτελέσματα για τα μικρά αρχεία που φαίνονται στον παρακάτω πίνακα:

|  |  |  |  |  |
| --- | --- | --- | --- | --- |
| SMALL FILE (1kb) (ms/op) | | | | |
|  | JSON.simple | JSONP | GSON | JACKSON |
| 1 | 0.147 | 0.289 | 0.84 | 0.202 |
| 2 | 0.133 | 0.225 | 0.489 | 0.194 |
| 3 | 0.127 | 0.269 | 0.278 | 0.254 |
| 4 | 0.127 | 0.230 | 0.220 | 0.227 |
| 5 | 0.211 | 0.298 | 0.264 | 0.199 |
| 6 | 0.146 | 0.208 | 0.282 | 0.209 |
| 7 | 0.131 | 0.204 | 0.170 | 0.210 |
| 8 | 0.178 | 0.206 | 0.170 | 0.241 |
| 9 | 0.151 | 0.345 | 0.293 | 0.187 |
| 10 | 0.207 | 0.191 | 0.168 | 0.242 |
| AVERAGE | 0.156 | 0.246 | 0.252 | 0.217 |

Πίνακας: 2.2.2

Όπως παρατηρούμε στον πίνακα 2.2.2 ο νικητής για τα μικρά αρχεία είναι η JSON.simple και ακολουθεί η Jackson με την Jsonp μετά και την GSON τελευταία.

Αν συγκρίνουμε και τους δύο πίνακες καταλήγουμε στο συμπέρασμα ότι:

* Αν θέλουμε να δουλέψουμε με μεγάλα αρχεία η Jackson είναι η πιο κατάλληλη και να ακολουθεί η GSON.
* Αν θέλουμε να δουλέψουμε με μικρά αρχεία η JSON.simple είναι η πιο κατάλληλη και φαίνεται ότι η Jacκson έρχεται δεύτερη που φαίνεται αρκετά ενδιαφέρον αν αναλογιστούμε το μέγεθος της βιβλιοθήκης.

Προφανώς όμως όταν θέλουμε να διαλέξουμε ποια βιβλιοθήκη θέλουμε να χρησιμοποιήσουμε δεν παίζει ρόλο μόνο το parsing speed αλλά περισσότερα χαρακτηριστικά που είδαμε παραπάνω και θα αναλύσουμε παρακάτω.

**Conclusion**

Ας δούμε για αρχή έναν περιληπτικό πίνακα για τις βιβλιοθήκες:

|  |  |  |  |  |
| --- | --- | --- | --- | --- |
|  | JSON.simple | JSONP | GSON | Jackson |
| Easy-To-Use | √ | √ | √ |  |
| Conventional | √ | √ | √ | √ |
| Features |  |  | √ | √ |
| Community |  |  | √ | √ |
| Support Complex Objects |  |  | √ | √ |

Πίνακας: 2.2.3

Αρχικά απορρίπτουμε την mJson επειδή δεν μπορεί να διαχειριστεί αρχεία με πολλά Json objects και έλλειψη στοίχισης, δηλαδή σε κάθε γραμμή του αρχείου υπάρχει ένα Json object, το οποίο συμβαίνει στην πλειονότητα αλλά όχι σε όλα τα αρχεία. Παρατηρώντας, τον πίνακα 2.2.3 βλέπουμε ότι η JSONP Και JSON.simple λόγω έλλειψης πηγών και αλληλεπίδρασης μεταξύ μεταξύ χρηστών στο διαδίκτυο όταν προκύπτει κάποιο πρόβλημα. Καθώς δεν έχουνε και αρκετές δυνατότητες σχετικά με περίπλοκα json objects. Συγκρίνοντας τις δύο μεγαλύτερες βιβλιοθήκες, δηλαδή την Jackson και την Gson παρατηρούμε για αρχή ότι η Jackson δεν είναι εύκολη στην αρχή και έχει αρκετά μεγάλο μέγεθος με αποτέλεσμα να έχει περισσότερες δυνατότητες. Ενώ παρουσιάζουν ομοιότητες, χρησιμοποιώντας τους όρους serialization και deserialization, η Jackson καταλήξαμε ότι υπερτερεί. Αρχικά η Gson επιστρέφει τύπους δεδομένων όπως JsonObject για τα JSON objects, JsonPrimitive για τιμές όπως String, Integer, Double, JsonArray για πίνακες και JsonNull για τιμές null ενώ η Jackson τα αναλύει λίγο περισσότερο επιστρέφοντας τύπους όπως TextNode για τιμές τύπου String, ObjectNode για JSON objects, ArrayNode για πίνακες, NullNode για τιμές null, IntNode για τιμές Integer και άλλους πολλούς τύπους. Δεδομένο που θα μας χρησιμεύσει και θα μας βοηθήσει στην λειτουργικότητα της παρούσας διπλωματικής εργασίας. Η Gson όπως είπαμε έχει μία μέθοδο για to/from Json objects ενώ η Jackson έχει δύο μεθόδους που μπορεί κάποιος να μετατρέψει Json objects σε Java objects ή το ανάποδο την mapper και jsonParser ή jsonGenerator. Η Jackson υποστηρίζει και tree model που η GSON δεν το υποστηρίζει. Τέλος, παρατηρώντας τα αποτελέσματα του benchmark καταλήγουμε ότι η Jackson είναι πιο γρήγορη από την Gson και σε μικρά αλλά και σε μεγάλα αρχεία, με βάση όλων αυτών που αναφέρθηκαν αποφασίζουμε ότι θα χρησιμοποιήσουμε την Jackson.

## Ανάλυση απαιτήσεων

**Use Case: CreateNewProject**

Περιγραφή και Στόχος:

Στόχος της περίπτωσης χρήσης είναι η δημιουργία από το χρήστη ενός νέου project.

Ηθοποιοί:

Χρήστης

Βασική Ροή Γεγονότων:

1. Η περίπτωση χρήσης ξεκινά όταν ο χρήστης πληκτρολογεί στην αντίστοιχη φόρμα το όνομα του project που επιθυμεί.

2. Αν το όνομα του project δεν υπάρχει.

3.1. Το σύστημα προχωρά στην δημιουργία ενός φακέλου με το όνομα του project που εισήγαγε.

3. Αν το όνομα του project υπάρχει ήδη.

4.1.1. Το σύστημα εμφανίζει μήνυμα λάθους.

4.1.2. Το σύστημα ζητάει από το χρήστη διαφορετικό όνομα για το project που επιθυμεί να δημιουργήσει.

**Use Case: DeleteExistingProject**

Περιγραφή και Στόχος:

Στόχος της περίπτωσης χρήσης είναι η διαγραφή από το χρήστη ενός project που υπάρχει ήδη.

Ηθοποιοί:

Χρήστης

Βασική Ροή Γεγονότων:

1. Η περίπτωση χρήσης ξεκινά όταν ο χρήστης επιλέξει να διαγράψει κάποιο από τα ήδη υπάρχοντα project.

2. Το σύστημα εμφανίζει στον χρήστη τα πιθανά project για διγραφή.

3. Ο χρήστης επιλέγει project που επιθυμεί να διαγράψει.

**Use Case : LoadData**

Περιγραφή και Στόχος:

Στόχος της περίπτωσης χρήσης είναι η εισαγωγή από το χρήστη του αρχείου με τα δεδομένα τύπου JSON.

Ηθοποιοί:

Χρήστης

Βασική Ροή Γεγονότων:

1. Η περίπτωση χρήσης ξεκινά όταν ο χρήστης πληκτρολογεί στην αντίστοιχη φόρμα το όνομα του αρχείου με τα δεδομένα που επιθυμεί να εισάγει προς επεξεργασία.

2. Αν το αρχείο υπάρχει:

2.1. Το σύστημα προχωρά στην επξεργασία των δεδομένων, δηλαδή στον έλεγχο

των JSON objects για διαφορές και εξαγωγή των εκδόσεων.

3. Αν το αρχείο δεν υπάρχει.

3.1. Το σύστημα εμφανίζει μήνυμα λάθους.

3.2. Το σύστημα ζητάει από το χρήστη εκ νέου αρχείο που υπάρχει.

**Use Case : SaveProject**

Περιγραφή και Στόχος:

Στόχος της περίπτωσης χρήσης είναι η αποθήκευση του project.

Ηθοποιοί:

Χρήστης

Βασική Ροή Γεγονότων:

1. Η περίπτωση χρήσης ξεκινά όταν ο χρήστης αποφασίσει να αποθηκεύσει το project.

2. Το σύστημα στον φάκελο που έφτιαξε με το όνομα που επέλεξε ο χρήστης όταν δημιούργησε νέο project, αποθηκεύει το αρχείο εισόδου με τα δεδομένα, τις διαφορετικές εκδόσεις σχημάτων που βρέθηκαν και αρχείο με τα χαρακτηριστικά εξέλιξης του σχήματος .

3. Η περίπτωση χρήσης τερματίζεται.

**Use Case : ShowSchemaVersions**

Περιγραφή και Στόχος:

Στόχος της περίπτωσης χρήσης είναι η εμφάνιση στο χρήστη των διαθέσιμων εκδοχών των σχημάτων που βρέθηκαν μετά την επεξεργασία του αρχείου με τα δεδομένα.

Ηθοποιοί:

Χρήστης

Βασική Ροή Γεγονότων:

1. Η περίπτωση χρήσης ξεκινά εμφανίζοντας στο χρήστη τις διαθέσιμες εκδόσεις.

2. Ο χρήστης επιλέγει μία από τις διαθέσιμες εκδόσεις για οπτικοποίηση.

2.1. Το σύστημα ανοίγει την εκδοσή που επέλεξε, δείχοντας στο χρήστη το σχήμα.

**Use Case : ViewSchemaFeatures**

Περιγραφή και Στόχος:

Στόχος της περίπτωσης χρήσης είναι η εμφανιστεί στο χρήστη των χαρακτηριστικών που παρουσιάζει η εξέλιξη του σχήματος.

Ηθοποιοί:

Χρήστης

Βασική Ροή Γεγονότων:

1. Η περίπτωση χρήσης ξεκινά όταν ο χρήστης επιλέξει να δει τα χαρακτηριστικά που εμφανίζει η εξέλιξη του σχήματος.

2. Αν υπάρχει εξέλιξη στο σχήμα.

2.1. Το σύστημα εμφανίζει στο χρήστη σε κείμενο τα χαρακτηριστικά της εξέλιξης.

3. Αν δεν υπάρχει εξέλιξη στο σχήμα.

3.1. Το σύστημα εμφανίζει μήνυμα ότι δεν υπήρχαν διαφορετικές εκδοχές στο σχήμα.

# Σχεδίαση & Υλοποίηση

## Ορισμός προβλήματος και αλγόριθμοι επίλυσης

Πρωτού ξεκινήσουμε καλό θα ήταν να αναφέρουμε πότε ένα πεδίο άλλαξε σε σχέση με το προηγούμενο json αντικείμενο. Υπάρχουν 3 περιπτώσεις που το σύστημα αντιλαμβάνεται μια αλλαγή.


* **Αφαίρεση πεδίου:** Αν το πεδίο αφαιρέθηκε από το json αντικείμενο σε σχέση με την προηγούμενη έκδοση.
* **Πρόσθεση πεδίου:** Αν το πεδίο προστέθηκε στο json αντικείμενο σε σχέση με την προηγούμενη έκδοση.
* **Αλλαγή τύπου τιμής**: Αν η τιμή ενός πεδίου άλλαξε τύπο.

Ένα πεδίο λέγεται Node. Οι τύποι που χρησιμοποιούνται περισσότερο και θα αναφέρουμε παρακάτω στην βιβλιοθήκη που διαλέξαμε χρησιμοποιούν τους ορισμούς:


* **IntNode:** Όταν ο τύπος της τιμής του πεδίου είναι ακέραιος αριθμός.
* **DoubleNode:** Όταν ο τύπος της τιμής του πεδίου είναι ίδιος με αυτόν όταν μιλάμε για Double μεταβλητές στην Java.
* **ArrayNode:** Όταν ο τύπος της τιμής του πεδίου είναι ένας πίνακας ο οποίος μπορεί να περιέχει πεδία με οποιονδήποτε τύπο τιμής υποστηρίζεται.
* **ObjectNode:** Όταν ο τύπος της τιμής του πεδίου είναι json αντικείμενο, το βασικό json αντικείμενο και τα εμφωλευμένα json αντικείμενα έχουν τέτοιο ΄τυπο.
* **NullNode:** Όταν ο τύπος της τιμής του πεδίου είναι Null.

## Σχεδίαση και αρχιτεκτονική λογισμικού

Όπως έχει αναφερθεί ως τώρα, ο στόχος του συγκεκριμένου λογισμικού είναι η εξαγωγή σε εικονική μορφή των εκδόσεων που ακολουθούν τα αντικείμενα σ’ ένα αρχείο json. Για την υλοποίηση του λογισμικού σχεδιάστηκαν και υλοποιήθηκαν οι κατάλληλες κλάσεις οι οποίες χωρίστηκαν σε πέντε πακέτα: data\_processing, gui, output, saving\_projects, schema και το πακέτο με τα tests που δεν θα αναλύσουμε στο συγκεκριμένο κεφάλαιο.




**Σχήμα 3.2.1. Διάγραμμα Πακέτων.**



**Σχήμα 3.2.1: data\_processing class diagram**

* + 1. **Πακέτο data\_processing**


Το συγκεκριμένο πακέτο περιέχει τις κλάσεις που χρησιμοποιήθηκαν για να διαβάσει το αρχείο, να συγκρίνει τις εκδόσεις των αντικειμένων μέσα στο αρχείο json και να αποθηκεύσει σε κατάλληλες δομές τα δεδομένα που χρειάζεται το λογισμικό. Το πακέτο αρχικά περιέχει την κλάση JsonNodeType η οποία δέχεται σαν όρισμα την τιμή του JsonNode και επιστρέφει με την μέθοδο getTypeAsString σε String μορφή τι τύπος είναι. Την ObjectNode η οποία περιέχει τα πεδία: objectName, id, allFields, objects. Το objectName είναι το key του JsonNode, το id είναι η θέση του JsonObject μέσα στο αρχείο, μόνο για το ObjectNode που έχει parent ίσο με root, όλα τα εμφωλευμένα έχουν το ίδιο id με το root που ανήκουν. Το allFields είναι μια λίστα με String, String που περιέχει όλα τα JsonNodes του JsonObject με την μορφή key : value type. Η objects είναι hashmap με το κλειδί να είναι String που περιέχει το key και η τιμή να είναι ObjectNode το οποίο περιέχει το εμφωλευμένο JsonObject. Εκτός από τις getters, setters μεθόδους, η κλάση περιέχει και μια μέθοδο printObject που επιστρέφει σε String μορφή το JsonObject αλλά πλέον αντί για key : value έχει key : value type. Το πακέτο περιέχει επίσης την κλάση ObjectNodeProcessing η οποία είναι υπεύθυνη για την επεξεργασία του JsonObject. Περιέχει την μέθοδο processObject, η οποία παίρνει σαν String τον parent του JsonObject και διαβάζει το JsonObject, στο οποίο αν βρεθεί εμφωλευμένο JsonObject θα καλέσει αναδρομικά τον εαυτό της και θα επιστρέφει μεταβλητή της κλάσης ObjectNode που θα περιέχει μέσα όλα τα δεδομένα που θέλουμε για το JsonObject. Περιέχει και την κλάση VersionComparisson η οποία έχει τις μεθόδους compareVersions, που υλοποιεί την σύγκριση ανάμεσα στο JsonObject που τρέχει εκείνη την στιγμή και τα JsonObject που αποθηκεύτηκαν ως εκδόσεις σε κατάλληλές δομές που θα εξηγήσουμε παρακάτω. Στην κλάση υπάρχει και η μέθοδος compareFields που συγκρίνει αν προστέθηκε ή αφαιρέθηκε κάποιο JsonNode, αλλά και αν άλλαξε ο τύπος της τιμής. Τέλος, το πακέτο περιέχει την κλάση JsonProcessing η οποία υλοποιεί το διάβασμα του αρχείο json και την εξαγωγή των JsonObjects από αυτό με την βοήθεια της βιβλιοθήκης Jackson που χρησιμοποιούμε. Έπειτα, συγκρίνει τις εκδόσεις και φτιάχνει το ιστορικό εκδόσεων που θα χρειαστεί για να αναπαραστήσουμε τις εκδόσεις μας στο μέλλον.



**Σχήμα 3.2.2: gui class diagram**

**3.2.2 Πακέτο gui**


Το πακέτο gui είναι υπεύθυνο για την διεπαφή του λογισμικού με τον χρήστη και έχει την κλάση MainWindow. Δέχεται το αρχείο από τον χρήστη το επεξεργάζεται και ο χρήστης μπορεί να δει τις εκδόσεις του αρχείο, να αποθηκεύσει το project του και να ανεβάσει αν το επιθυμεί projects που ήδη υπάρχουν στο σύστημα.



**Σχήμα 3.2.3: output class diagram**

**3.2.3 Πακέτο output**


Το πακέτο output είναι υπεύθυνο για την δημιουργία του φακέλου και των αρχείων που έχουν τις εκδόσεις και περιέχει τις κλάσεις VersionDirectory, JSOutputFile και VersionFile. Η κλάση VersionDirectory δημιουργεί έναν φάκελο output ο όποιος περιέχει σε αρχεία τύπου csv τις εκδόσεις που περιέχονται στο αρχείο και στην αρχή του κάθε αρχείου τις αλλαγές που έγιναν από την τελευταία έκδοση που προστέθηκε. Την κλάση VersionFile που είναι υπεύθυνη για την δημιουργία του κάθε csv αρχείου και η ονομασία του κάθε αρχείου προκύπτει από την μέτρηση των ήδη υπάρχων εκδόσεων, δηλαδή ‘version\_’ και ο αριθμός της έκδοσης. Η κλάση JSOutputFile υλοποιεί την δημιουργία του javascript αρχείου που έχει μέσα τις εκδόσεις όλες σε json μεταβλητές που υποστηρίζει η javascript και όνομα ‘data\_’ συν ο αριθμός της έκδοσης, τέλος ένα data\_counter για να ξέρουμε όταν εμφανίζουμε τις εκδόσεις πόσες εκδόσεις έχουμε.



**Σχήμα 3.2.4: saving\_projects class diagram**

* + 1. **Πακέτο saving\_projects**

Το πακέτο saving\_projects υλοποιεί την αποθήκευση του project και περιέχει την κλάση ProjectSaving η οποία δημιουργεί έναν φάκελο Saving Projects αν το λογισμικό τρέχει για πρώτη φορά ώστε μέσα σε αυτόν να βρίσκονται όλα τα project που θα αποθηκεύσει ο χρήστης. Στην συνέχεια, δημιουργεί έναν φάκελο με το όνομα που έδωσε ο χρήστης για το project του με τον φάκελο output μέσα σε αυτόν και τα αρχεία ‘index.html’ και ‘view.js’. Ώστε να μην πειράζουμε τα δύο αυτά αρχεία κάθε φορά ανάλογα με το όνομα που έδωσε ο χρήστης για project και να χρησιμοποιούμε πάντα τον φάκελο Output.



**Σχήμα 3.2.5: schema class diagram**

* + 1. **Πακέτο schema**

Το πακέτο schema είναι υπεύθυνο για τον έλεγχο και την δημιουργία των εκδόσεων που ακολουθούν τα JsonObject του αρχείου που καταχώρησε ο χρήστης. Περιέχει τις κλάσεις SchemaHistory, SchemaDifference, Schema, AtomicFieldChange. Την AtomicFieldChange η οποία περιέχει τέσσερα πεδία τα key, value, parent, act. Το πεδίο key και το πεδίο value αναφέρονται στα key : value του JsonNode αντίστοιχα, το parent στο JsonObject που ανήκει αυτό το JsonNode, αν είναι το αρχικό JsonObject θα έχει τιμή root αλλιώς το όνομα του JsonObject που ανήκει. Το πεδίο act παίρνει τιμές ‘+’ ή ‘-‘ για το αν προστέθηκε ή αφαιρέθηκε το συγκεκριμένο JsonNode. Την κλάση Schema οποία κληρονομεί από την ObjectNode όλα τα δεδομένα και προσθέτει και τις αλλαγές στα JsonNodes. Την κλάση SchemaDifference η οποία είναι υπεύθυνη για την εύρεση των αλλαγών που έγιναν στις εκδόσεις. Τέλος, την κλάση SchemaHistory η οποία περιέχει κατάλληλα πεδία που χρησιμεύουν στην αποθήκευση της έκδοσης στο λογισμικό.

* + 1. **Αρχείο index.html**

Το αρχείο index είναι υπεύθυνο για την οπτικοποίηση των εκδόσεων που βρέθηκαν. Χρησιμοποιεί την βιβλιοθήκη της Google, την Google Charts που περιέχει διάφορους τρόπους για οπτικοποίηση. Στο συγκεκριμένο λογισμικό χρησιμοποιήσαμε τo OrgChart επειδή φαίνεται να είναι το πιο κατάλληλο ώστε να μπορεί ο χρήστης να διακρίνει τις διαφορές ανάμεσα στις εκδόσεις.

* + 1. **Αρχείο view.js**

Το αρχείο view υλοποιεί τον πίνακα για το OrgChart, διαβάζει το αρχείο versions.js που έβγαλε το λογισμικό χρησιμοποιώντας τις τεχνικές που εξηγήσαμε παραπάνω και επεξεργάζεται τα δεδομένα. Χρησιμοποιεί την συνάρτηση setDataTable έτσι ώστε να δημιουργήσει τον πίνακα για το OrgChart και αναδρομικά καλεί τον εαυτό της αν πρόκειται για εμφωλευμένα json objects.

## Σχεδίαση και αποτελέσματα ελέγχου του λογισμικού

Για τον έλεγχο του εργαλείου χρησιμοποιήθηκαν Junit Test Cases και συγκεκριμένα η Πέμπτη έκδοση της Junit βιβλιοθήκης, στα οποία ελέγχουμε τις βασικές κλάσεις και τις μεθόδους τους. Τα tests βρίσκονται μέσα στον κώδικα στο πακέτο “tests” και τα json αρχεία που ελέγχονται βρίσκονται στον φάκελο “tests”. Έχουμε τα παρακάτω tests:

* **AtomicFieldChangeTest:** Το οποίο ελέγχει την κλάση AtomicFieldChange για το αν ενημερώνεται σωστά για το αν προστέθηκε ή αφαιρέθηκε ένα πεδίο.
* **JsonNodeTypeTest:** Ελέγχει την κλάση JsonNodeType και συγκεκριμένα την μέθοδο της getTypeAsString() για το αν επιστρέφει σωστά τον τύπο της τιμής του πεδίου.
* **ObjectNodeProcessingTest:** Ελέγχει την κλάση ObjectNodeProcessing και την μέθοδο searchObject της κλάσης ObjectNode. Συγκεκριμένα, ελέγχει αν η processObject μέθοδος της ObjectNodeProcessing επιστρέφει σωστά το json αντικειμένων που πήρε σαν είσοδο και στην μέθοδο searchObject ελέγχει αν το json αντικείμενο που ψάχνουμε υπάρχει ή όχι μέσα στην δομή δεδομένων που έχουμε.
* **ObjectNodeTest:** Ελέγχει την κλάση ObjectNode αν αποθηκεύει σωστά τα json αντικειμένων σε κατάλληλες δομές που έχουμε ορίσει μέσα στην κλάση.
* **SchemaDifferenceTest:** Ελέγχει την κλάση SchemaDifference για το αν βρίσκει σωστά τις αλλαγές που έγιναν μεταξύ των Json αντικειμένων, ώστε να αποθηκευτούν σωστά οι διαφορετικές εκδόσεις.
* **VersionComparisonChangeNestedObjectTest:** Ελέγχει την κλάση VersionComparison για το αν μπορεί να ξεχωρίσει τις αλλαγές που γίνονται σε ένα εμφωλευμένο json αντικείμενο. Παίρνει σαν είσοδο το αρχείο version\_comparison\_nested\_object.json το οποίο περιέχει δύο json αντικείμενα και το πεδίο “address” είναι εμφωλευμένο json αντικείμενο. Στο πρώτο αντικείμενο έχει το πεδίο του number με τύπο “IntNode” και στο δεύτερο αντικείμενο με τύπο “StringNode”, οπότε ελέγχουμε αν η κλάση συμπεριφέρεται σωστά σε αυτό το σενάριο.
* **VersionComparisonChangesTest:** Ελέγχει την κλάση VersionComparison, σε αυτή την περίπτωση για το αν μπορεί να ξεχωρίσει τις αλλαγές στο αρχικό json object. Παίρνει ως είσοδο το αρχείο version\_comparison\_different\_object.json και την τιμή του πεδίου kids την αλλάζουμε από “DoubleNode” σε “IntNode”.
* **VersionComparisonNotChangesTest:** Ελέγχει την κλάση VersionComparison με την διαφορά ότι σε αυτήν την περίπτωση δεν άλλαξαν καθόλου τα json αντικείμενα. Παίρνει σαν είσοδο το αρχείο version\_comparison\_same\_object.json το οποίο περιέχει δύο json αντικείμενα, τα οποία διατηρούν ίδιο το schema τους χωρίς να αλλάξουν τιμές.

## Λεπτομέρειες εγκατάστασης και υλοποίησης

**3.4.1 Πλατφόρμες και προγραμματιστικά εργαλεία**

Το συγκεκριμένο λογισμικό αναπτύχθηκε στην προγραμματική γλώσσα Java (<https://www.java.com/en/>) η οποία είναι μία αντικειμενοστρεφής γλώσσα προγραμματισμού υψηλού επιπέδου με απλή σύνταξη που περιέχει πάρα πολλές βιβλιοθήκες που μπορούν να βοηθήσουν στην ανάπτυξη λογισμικών. H Java λόγω της αντικειμενοστραφής φύση της μπορεί να προσφέρει αντικείμενα που δημιουργούνται πολλές φορές μέσα στο λογισμικό και επικοινωνούν με τα υπόλοιπα αντικείμενα. Χρησιμοποιείται πάρα πολύ όταν θέλουμε να φτιάξουμε εφαρμογές για κινητά που χρησιμοποιούν Android, χρηματοοικονομικά και εμπορικά λογισμικά καθώς και προγράμματα που χειρίζονται αρκετά μεγάλα δεδομένα. Τέλος, προσφέρει ασφάλεια, παράλληλο προγραμματισμό και έχει πολύ μεγάλο και αξιόλογο community λόγω της απήχησης που έχει. Για την οπτικοποίηση στο κομμάτι του λογισμικού που ο χρήστης μπορεί να εισάγει αρχείο, να αποθηκεύσει το project, να δει τα αποτελέσματα ή να ανεβάσει project που υπάρχει ήδη χρησιμοποιήθηκε η Swing η οποία είναι ελαφριά και εύκολη προς την χρήση. Στο κομμάτι της οπτικοποίησης που ο χρήστης μπορεί να δει τα αποτελέσματα δηλαδή τις εκδόσεις που έβγαλε το λογισμικό χρησιμοποιήθηκε η γλώσσα σήμανσης HTML (<https://html.com/>) η οποία είναι αρκετά φιλική και υποστηρίζεται σχεδόν από όλους τους browsers. Επίσης, χρησιμοποιήσαμε την γλώσσα προγραμματισμού JavaSciprt (<https://www.javascript.com/>) κατάλληλη για Web Development, προσφέρει ταχύτητα, απλότητα και είναι αρκετά δημοφιλής πράγμα που σημαίνει ότι και αυτή έχει αρκετά μεγάλο community. Τέλος, για να οπτικοποιήσουμε τα αποτελέσματα χρησιμοποιήσαμε το εργαλείο Google Charts (<https://developers.google.com/chart>) της Google (<https://www.google.com/>) και συγκεκριμένα το Organization Chart. Το εργαλείο προσφέρει αρκετά charts τα οποία μπορούν να βοηθήσουν στην οπτικοποίηση δεδομένων, αλλά ήμασταν ανάμεσα στο Treemaps ή το Organization chart. Ενώ, το Treemaps είναι ένα αρκετά κάλο chart για οπτικοποίηση δεδομένων στο συγκεκριμένο λογισμικό δεν θα μπορούσε ο χρήστης να διακρίνει εύκολα τις αλλαγές που έγιναν στις εκδόσεις, οπότε καταλήξαμε στο Organization Chart.

Το περιβάλλον ανάπτυξης που χρησιμοποιήθηκε για την συγγραφή του κώδικα είναι το eclipse (<https://www.eclipse.org/>) το οποίο είναι ένα πάρα πολυ διαδεδομένο δωρεάν εργαλείο. Το eclipse προσφέρει μια πληθώρα από plug-ins που βοηθάνε στην ανάπτυξη λογισμικού και έρχεται με χαρακτηριστικά όπως git version control, eclipse marketplace, debug, xml editing, grandle support κ.α. Τέλος, στο eclipse υπάρχει και το ObjectAid (<https://www.objectaid.com/>) που μας βοήθησε να απεικονίσουμε τα UML διαγράμματα λαμβάνοντας τις απαραίτητες λεπτομέρειες των κλάσεων που έχουμε δημιουργήσει.

Το πρόγραμμα που χρησιμοποιήθηκε για την συγγραφή του κώδικα σε HTML και JavaScript είναι το Atom (<https://atom.io/>). Το οποίο εκτός από αρκετά όμορφο UI έχει επίσης, πάρα πολλά και χρήσιμα plug-ins, ειδικά για web development, TypeScript editor, σύνδεση με github, cross platform, μεγάλο community και είναι δωρεάν.

**3.4.2 Λεπτομέρειες υλοποίησης**


**3.4.2.1 Υλοποίηση κώδικα**

Αρχικά, για την εκτέλεση του λογισμικού ο χρήστης πρέπει να επιλέξει αρχείο εισόδου από το γραφικό περιβάλλον που εμφανίζεται, το οποίο πρέπει να είναι json αρχείο. Για την επεξεργασία του αρχείου που εισήγαγε ο χρήστης, ώστε να μπορέσουμε να οπτικοποιήσουμε τις εκδόσεις των json αντικειμένων που βρίσκονται μέσα σε αυτό είναι υπεύθυνες οι κλάσεις:

* **JsonNodeType:** Για την επιστροφή του τύπου της τιμής του πεδίου.
* **JsonProcessing:** Η μέθοδος processingJsonFile θα πάρει το αρχείο εισόδου σαν παράμετρο και θα το επεξεργαστεί με την βοήθεια της process που θα πάρει σαν παράμετρο έναν JsonParser για να παίρνουμε ένα συγκεκριμένο json αντικείμενο. Στα σχήματα 3.4.2.1 και 3.4.2.2 φαίνονται οι μέθοδοι.




**Σχήμα 3.4.2.1. Επεξεργασία του json αρχείου**




**Σχήμα 3.4.2.2. Σύγκριση json αντικειμένων**

* **ObjectNode:** Υπεύθυνη για την κατάλληλη αποθήκευση σε δομές των json αντικειμένων.
* **ObjectNodeProcessing:** Βοηθάει στην επεξεργασία των json αντικειμένων και την αποθήκευση τους. Στα σχήματα 3.4.2.3 φαίνεται η μέθοδος processObject που υλοποιεί την επεξεργασία και αποθήκευση, η οποία παίρνει σαν όρισμα τον πατέρα που βρίσκεται το json αντικείμενο.



**Σχήμα 3.4.2.3. Επεξεργασία και αποθήκευση των json αντικειμένων**

* **VersionComparison:** Περιέχει τις μεθόδους compareVersion και compareFields οι οποίες υλοποιούν την σύγκριση των json αντικειμένων. Συγκεκριμένα, η compareVersions παίρνει σαν παραμέτρους την λίστα με τις εκδόσεις που έχουν ήδη αποθηκευτεί και το json αντικείμενο που διαβάζει το λογισμικό εκείνη την στιγμή και τα συγκρίνει με την βοήθεια της compareFields. Η compareFields παίρνει σαν παραμέτρους την τελευταία μία από τις αποθηκευμένες εκδόσεις και το τρέχων json αντικείμενο και ελέγχει αν άλλαξαν τα πεδία. Στα σχήματα 3.4.2.4 και 3.4.2.5 φαίνονται οι μέθοδοι.




**Σχήμα 3.4.2.4. Σύγκριση εκδόσεων**




**Σχήμα 3.4.2.5. Σύγκριση πεδίων.**

Για την οπτικοποίηση των αποτελεσμάτων έχουμε το αρχείο ”index.html” το οποίο εισάγει το εργαλείο της Google, το αρχείο με τις εκδόσεις “versions.js” και το αρχείο της JavaScript “view.js”. Στο αρχείο view.js έχουμε την συνάρτηση setDataTable η οποία παίρνει σαν παραμέτρους την έκδοση, τον πίνακα που θα φτιάξουμε με αυτά και τον πατέρα των json αντικειμένων κάθε φορά. Την συνάρτηση drawChart η οποία διαβάζει και επεξεργάζεται τα δεδομένα από το αρχείο “versions.js”, φτιάχνει στοιχεία “div” για την HTML και εμφανίζει σε καθένα από αυτά και μια έκδοση με την βοήθεια του Organization Chart. Βλέπουμε και τις δύο συναρτήσεις στα σχήματα 3.4.2.6 και 3.4.2.7.



**Σχήμα 3.4.2.6. Αποθήκευση δομής οπτικοποίησης**



**Σχήμα 3.4.2.7. Οπτικοποίηση εκδόσεων**

**3.4.2.2 Αρχεία Json**

Το σύστημα μπορεί να δεχθεί αρχεία που είναι υποχρεωτικά τύπου json, τα οποία περιέχουν ένα ή περισσότερα json αντικείμενα. Αυτό σημαίνει ότι η δομή του αρχείου θα ξεκινάει με json αντικείμενο δηλάδη με “{“ τα πεδία του αντικειμένου και κλείνει με “}”, στην συνέχεια μπορεί να περιέχει και αλλά τέτοια αντικείμενα χωρίς κόμμα μεταξύ τους. Καθώς ψάχναμε δεδομένα που θα μπορούσαν να χρησιμοποιηθούν ως αρχεία εισόδου, είδαμε ότι πολλά αρχεία αντί να έχουν την δομή όπως εξηγήσαμε παραπάνω, πολλά json αντικείμενα εν συνεχεία, είχαν json αντικείμενα μέσα σε ArrayNode (json πίνακα). Έτσι, το σύστημα μπορεί να δεχθεί και αρχεία που τα json αντικείμενα βρίσκονται σε ArrayNode, δηλαδή να ξεκινάει με "[“ να συνεχίζει με json αντικείμενα χωρισμένα μεταξύ τους με κόμμα και στο τέλος να κλείνει με “]”.

**3.4.2.3 Αρχεία Εξόδου**

Το σύστημα μόλις τελειώσει με την επεξεργασία του αρχείου εισόδου, δημιουργεί έναν φάκελο “output” ο οποίος περιέχει μέσα τις εκδόσεις μεμονομένες σε αρχεία τύπου “csv” και αρχείο με τις εκδόσεις όλες μαζί για να χρησιμοποιηθούν στο αρχείο JavaScript για την οπτικοποίηση των αποτελεσμάτων.

**3.4.2.3.1 Αρχεία CSV**

Τα αρχεία csv δημιουργούνται από το σύστημα μέσα στον φάκελο “output”, με ονομασία “version\_” συν τον αύξων αριθμό κάθε έκδοσης. Στην αρχή του αρχείου υπάρχει η πληροφορία για το πότε προστέθηκε η έκδοση στο ιστορικό εκδόσεων του συστήματος, παράδειγμα αν η έκδοση προστέθηκε στο δεύτερο json αντικείμενο τότε στην αρχή γράφει “Version added at: 2”. Στην συνέχεια έχει τις αλλαγές που έγιναν σε σχέση με την προηγούμενη έκδοση, το μονοπάτι του πεδίου που άλλαξε και τι αλλαγή έγινε. Στο τέλος του αρχείου υπάρχει η έκδοση, η οποία είναι γραμμένη με την μορφή ενός json αντικειμένου με την μόνη διαφορά ότι αντί για την τιμή του πεδίου υπάρχει ο τύπος της τιμής του πεδίου.

**3.4.2.3.2 Αρχείο Εκδόσεων**


Το συγκεκριμένο αρχείο είναι τύπου JavaScript και δημιουργήθηκε από το σύστημα για να παρέχει στο αρχείο JavaScript “view.js” όλες τις πληροφορίες για τις εκδόσεις που βρέθηκαν στο αρχείο εισόδου. Οι εκδόσεις γράφονται ως json αντικείμενα όπως ακριβώς και στα “csv” αρχεία και καταχωρούνται σε μεταβλητές τις JavaScript οι οποίες έχουν όνομα “data\_” συν τον αύξων αριθμό της έκδοσης, στο τέλος του αντικειμένου μέτα το “}” χρειάζεται το σύμβολο “;”. Στο τέλος του αρχείου υπάρχει μια μεταβλητή “data\_counter” η οποία μας βοηθάει στην οπτικοποίηση να γνωρίζουμε πόσες εκδόσεις βρήκε το σύστημα. Το αρχείο δημιουργήθηκε με αυτή την δομή λόγω του ότι η JavaScript δεν έχει πρόσβαση “εύκολα” σε τοπικά αρχεία, έτσι εμείς κάναμε το αρχείου τύπου JavaScript για να μπορεί να “βλέπει” και να έχει πρόσβαση στις μεταβλητές που περιέχουν τις εκδόσεις.

**3.4.2.4 Αποθήκευση Project**

Το σύστημα επιτρέπει στον χρήστη να αποθηκεύσει στο σύστημα το project που δημιούγησε. Αυτό γίνεται όταν ο χρήστης πατήσει το κουμπί “Save Project”, το σύστημα ζητάει από τον χρήστη ένα όνομα που επιθυμεί να αποθηκευτεί το project του. Τα σύστημα αν είναι η πρώτη φορά που ο χρήστης αποθηκεύει ένα από τα projects του, δημιουργεί τον φάκελο “Saving Projects”. Μέσα στον φάκελο “Saving Projects” δημιουργεί έναν φάκελο με το όνομα που επέλεξε ο χρήστης και αντιγράφει τον φάκελο “output” που δημιούργησε το σύστημα και τα αρχεία “index.html” και “view.js”, έτσι ώστε όταν ο χρήστης θελήσει να ξαναδεί το project να μπορεί να το κάνει. Η κλάση που είναι υπεύθυνη για την αποθήκευσή του project είναι η “ProjectSaving” με τις μεθόδους που φαίνονται στα σχήματα 3.4.2.4 και 3.4.2.5.



**Σχήμα 3.4.2.4. Αποθήκευση Project**



**Σχήμα 3.4.2.5. Αντιγραφή αρχείων και φακέλων εξόδου**

**3.4.2.5 Άνοιγμα Αποθηκευμένου Project**

Το σύστημα επιτρέπει στον χρήστη να ανοίξει ένα project το οποίο έχει αποθηκεύσει το παρελθόν. Όταν ο χρήστης πατήσει το κουμπί “Upload Project” το σύστημα του εμφανίζει μήνυμα ότι το αρχείο που πρέπει να διαλέξει είναι το “index.html” το οποίο βρίκσεται στον φάκελο του project που αποθήκευσε. Στην συνέχεια το σύστημα του εμφανίζει έναν File Explorer για να διαλέξει το αρχείο που επιθυμεί.

## Επεκτασιμότητα του λογισμικού

Σε περίπτωση που κάποιος επιθυμεί να χρησιμοποιήσει το εργαλείο και θα ήθελε να πραγματοποιήσει κάποια αλλαγή ή επέκταση, παρακάτω αναφέρονται

πληροφορίες που θα τον βοηθήσουν.

Αν επιθυμεί να χρησιμοποιήσει ως αρχεία εισόδου αρχεία που έχουν άλλο τύπο εκτός από json θα πρέπει να κάνει αλλαγή στην κλάση “MainWindow” που βρίσκεται στο πακέτο “gui” και συγκεκριμένα στο σημείο μέσα στην μέθοδο “actionPerformed” που αναφέρεται στην επιλογή “Upload File”.

Αν επιθυμεί να αλλάξει τον τρόπο με τον οποίο αποθηκεύονται οι εκδόσεις ή οι αλλάγες θα πρέπει να πάει στην κλάση “SchemaHistory”, στην μέθοδο “createOutputFiles” και να αλλάξει τον τρόπο με τον οποίο αποθηκεύονται να δεδομένα μέσα στο κάθε αρχείο.

# Πειραματική Αξιολόγηση

## Μεθοδολογία πειραματισμού

Για τα πειράματα χρησιμοποιήθηκαν δεδομένα με διάφορα μεγέθη με στόχο να ελέγξουμε πόση ώρα θα χρειαστεί το σύστημα να επεξεργαστεί και να βρει τις εκδόσεις σε κάθε αρχείο. Συγκεκριμένα, εκτελέσαμε αρχεία τα οποία μπορούν να βρεθούν στον φάκελο “data”, τα οποία έχουν δεδομένα που είναι μέσα σε ArrayNode ή εκτός όπως εξηγήσαμε παραπάνω. Τα αρχεία συγκεντρώθηκαν είτε από διάφορα datasets στο Github (<https://github.com/>), είτε σε διάφορες σελίδες οι οποίες συλλέγουν δεδομένα σε αρχεία τύπου json όπως για παράδειγμα το yelp (<https://www.yelp.ie/dublin>).

## Αναλυτική παρουσίαση αποτελεσμάτων


‘Υστερα από την εκτέλεση του συστήματος με είσοδο τα αρχεία που διαλέξαμε για τα πειράματα, βγάλαμε τα αποτελέσματα που μπορείτε να δείτε στον πίνακα 4.2.1.

|  |  |  |  |  |
| --- | --- | --- | --- | --- |
| File(.json) | File Size(KB) | Execution Time(s) | Total Json Objects | Total Versions |
| test\_countries\_2\_  same\_entries | 3 | 0.001 | 2 | 1 |
| test\_countries\_2  \_entries | 3 | 0.001 | 2 | 2 |
| countries\_small | 422 | 0.051 | 248 | 159 |
| profiles | 456 | 0.049 | 1515 | 11 |
| countries\_big | 2.313 | 0.111 | 21.640 | 3 |
| cards | 2.690 | 0.640 | 9.059 | 464 |
| city\_inspections | 23.842 | 0.587 | 81.047 | 6 |
| photo | 25.060 | 0.509 | 200.000 | 1 |
| tip | 238.805 | 3.571 | 1.223.094 | 1 |
| review | 5.222.145 | 35.914 | 6.685.900 | 1 |

**Πίνακας 4.2.1.**


Αναλύοντας τον πίνακα 4.2.1 μπορεί κάποιος να προσέξει ότι όσο αυξανόταν το μέγεθος των αρχείων τόσο αυξανόταν και ο χρόνος που χρειαζόταν το σύστημα να επεξεργαστεί

τα αρχεία και να εξάγει τις εκδόσεις. Τα δύο πρώτα αρχεία, “test\_countries\_2\_same\_entries” και “test\_countries\_2\_entries” είναι σχεδόν ίδια, με την μόνη διαφορά να βρίσκεται στο πεδίο “cym” που είναι τύπου ObjectNode και βρίσκεται εμφωλευμένο μέσα στο json αντικείμενο “translations”. Αν παρατηρούμε τις εικόνες 4.2.2 και 4.2.3, στην εικόνα 4.2.2 βλέπουμε ότι το πρώτο αρχείο περιέχει δύο json objects αλλά έχει μόνο μία έκδοση.




**Εικόνα 4.2.2.**

Στην εικόνα 4.2.3 βλέπουμε ότι το δεύτερο αρχείο το οποιό περιέχει και αυτό δύο json αντικείμενα για τον λόγο που εξηγήσαμε παραπάνω έβγαλε σωστά δύο εκδόσεις. Στην εικόνα φαίνεται μόνο το ObjectNode “translations” για να φαίνεται η διαφορά.




**Εικόνα 4.2.3.**

Στην συνέχεια των πειραμάτων πήραμε το αρχείο “countries\_small” το οποίο είχε 248 json αντικείμενα και έβγαλε 159 εκδόσεις, το οποίο δεν έχει καλή αναλογία με το πόσο άλλαξαν τα αντικείμενα μέσα στον χρόνο στο συγκεκριμένο αρχείο. Σε αντίθεση το αρχείο “profiles” που έχει λίγο μεγαλύτερο μέγεθος αλλά, 1515 json αντικείμενα αρκετά μεγάλη διαφορά με το “countries\_small”, έβγαλε 11 εκδόσεις. Μεγαλώνοντας το μέγεθος των αρχείων στα πειράματα παρατηρούμε ότι στα αρχεία countries\_big και cards που έχουν περίπου ίδιο μέγεθος υπάρχει πάλι μεγάλη διαφορά στον αριθμό json αντικειμένων και εκδόσεων που βρέθηκαν σε αυτά τα αρχεία. Στο αρχείο “cards” τα json αντικείμενα βρίσκονται μέσα σε ArrayNode και το σύστημα βρίσκει 464 εκδόσεις σε 9.059 json αντικείμενα. Ενώ, στο αρχείο “countries\_big” βρίσκει 3 εκδόσεις σε 21.640 json αντικείμενα, αρκετά μεγάλη διαφορά στην αναλογία json αντικεμενα με εκδόσεις που βρέθηκαν σε αυτά τα δύο αρχεία. Τέλος, στα τέσσερα τελευταία αρχεία έχει αυξηθεί σημαντικά το μέγεθος τους, με το τελευταίο αρχείο να φτάνει ως 5.22.145 KB και το σύστημα να χρειάζεται 35.914 δευτερόλεπτα να το επεξεργαστεί. Αν παρατηρήσει κανείς ενώ στα προηγούμενα αρχεία οι εκδόσεις αλλάζαν αρκετά στα μεγάλα αρχεία τα json αντικείμενα μέσα σε αυτά ακολουθούν μία και μόνο έκδοση εκτός από το “city\_inspections” που έχει 6 εκδόσεις. Στην εικόνα 4.2.3 και 4.2.4 φαίνόνται οι εκδόσεις που έβγαλαν τα αρχεία “tip” και “review” αντίστοιχα.




**Εικόνα 4.2.3.**

****

**Εικόνα 4.2.4.**

Παρακάτω στην εικόνα 4.2.5 φαίνεται ένα γράφημα το οποίο παίρνει τα αποτελέσματα στον πίνακα 4.2.1 και θα εξηγήσουμε παρακάτω πως έγιναν οι αλλάγες στην κλίμακα.



**Εικόνα 4.2.5.**

Τα αρχεία που χρησιμοποιήθηκαν στα πειράματα είχαν τεράστιες διαφορές μεταξύ τους στο μέγεθος, χρόνο εκτέλεσης, συνολικά json αντικείμενα μέσα στο αρχείο αλλά και στις εκδόσεις που βρέθηκαν. Έτσι, για να μπορέσουμε να μεταφέρουμε σε γράφημα τα αποτελέσματα και να μπορούμε να τα παρατηρήσουμε και τα να σχολιάσουμε χρησιμοποιήσαμε μια κλίμακα 1-10. Στα πειράματα χρησιμοποιήθηκαν 10 αρχεία ως εισόδοι έτσι αλλάξαμε τους αριθμούς που είχαμε στον πίνακα 4.2.1 σε αριθμούς από το ένα ως το δέκα βάζοντας τα αποτελέσματα σε σειρά. Αν δούμε τα δύο πρώτα αρχεία επειδή είχαν ίδιο μέγεθος, χρόνο εκτέλεσης και συνολικά json αντικείμενα τους δώσαμε την τιμή ένα σε αυτές τις κατηγορίες όπως φαίνεται και στην εικόνα. Η διαφορά σε αυτά είναι οι εκδόσεις που φαίνονται στην εικόνα ότι στο δεύτερο αρχείο έχει αυξηθεί ο αριθμός τους σε δύο. Παρατηρούμε ότι όσο μεγαλώνει το μέγεθος τους αρχείου τόσο μεγαλώνει και ο αριθμός των json αντικειμένων που βρίσκονται σε αυτά, με μια μικρή αλλαγή στα αρχεία “countries\_big” και “cards”. Το αρχείο “cards” έχει μεγαλύτερο μέγεθος αλλά λιγότερα json αντικείμενα σε σχέση με το “countries\_big”. Ο χρόνος εκτέλεσης ανεβαίνει όσο ανεβαίνει το μέγεθος αρχείων αλλά, εξερτάται και από τον αριθμό εκδόσεων που υπάρχουν στα αρχεία. Όσο περισσότερες αλλάγες έγιναν μέσα στα json αντικείμενα τόσο περισσότερο χρόνο πήρε στο σύστημα να βρεθούν οι εκδόσεις. Τέλος, οι εκδόσεις δεν ακολουθούν το μέγεθος των αρχείων είτε τα συνολικά json αντικείμενα σε αυτά

# Επίλογος

## Σύνοψη και συμπεράσματα

Στόχος της παρούσας διπλωματικής εργασίας ήταν να κατασκευαστεί ένα σύστημα το οποίο θα επιτρέπει στον χρήστη την εισαγωγή ενός αρχείου δεδομένων τύπου JSON με αποτέλεσμα να προβάλλονται οπτικοποιημένα το schema των δεδομένων, καθώς και οι αλλαγές που πραγματοποιήθηκαν στη διάρκεια του οποίου οι διαχειριστές των δεδομένων είτε μπορεί να πρόσθεσαν, να αφαίρεσαν τιμές ή να μετέβαλλαν το τύπο των τιμών.

Συγκεκριμένα οι απαιτήσεις του συστήματος οργανώθηκαν ως εξής:

* Θα πρέπει ο χρήστης να μπορεί να φορτώσει στο σύστημα το αρχείο δεδομένων τύπου JSON που θέλει να εισάγει ώστε να ξεκινήσει η διαδικασία εξαγωγής του σχήματος των δεδομένων. Αντικείμενο της διπλωματικής είναι η εξαγωγή του σχήματος δεδομένων, καθώς και των πολλαπλών εκδόσεων αν υπάρχουν μέσα στον χρόνο.
* Ο χρήστης θα μπορεί να δει τα αποτελέσματα των σχημάτων δεδομένων και των διαφορετικών εκδόσεων.
* Τέλος, έχοντας τελειώσει η επεξεργασία του αρχείου που εισήγαγε ο χρήστης θα έχει την επιλογή να δει τα χαρακτηριστικά που παρουσιάζει η εξέλιξη του σχήματος του JSON αρχείου.

.

## Μελλοντικές επεκτάσεις

Υπάρχει μια μεγάλη λίστα από πράγματα τα οποία κάποιος θα μπορούσε να προσθέσει στο μέλλον, τα οποία περιγράφονται παρακάτω στις επόμενες παραγράφους.

**Επιπλέον τύπος αρχείων εισόδου.** Τα αρχεία εισόδου υποχρεωτικά είναι “.json”, με το σύστημα να μην δέχεται σαν αρχεία εισόδου αρχεία που έχουν άλλο τύπο. Αυτή η επέκταση θα βοηθούσε στο να μπορεί ο χρήστης να εισάγει περισσότερα αρχεία και να μην τον υποχρεώνει να είναι τύπου json.

**Αναζήτηση κλειδιών.** Όπως συμβαίνει και στις βάσεις υπάρχουν τα πρωτεύοντα κλειδία τα οποία περιέχουν μοναδικές τιμές και δεν μπορούν να είναι Null. Το σύστημα μετά το διάβασμα των json αντικειμένων θα μπορούσε να βρίσκει τα πεδία που θα μπορούσαν να χρησιμοποιηθούν σαν πρωτεύοντα κλειδιά σε μια βάση δεδομένων. Αυτή η επέκταση θα μπορούσε να βοηθήσει στην μεταφορά ενός json αρχείου σε μια βάση δεδομένων.

**Δημιουργία βάσεις δεδομένων.** Με την βοήθεια τις προηγούμενης επέκτασης θα μπορούσε κάποιος να δημιουργήσει μια βάση δεδομένων με τα δεδομένα που υπάρχουν στα json αντικείμενα. Αυτή η επέκταση θα βοηθούσε στο να μπορεί κάποιος να αποθηκεύσει τις πληροφορίες των json αντικειμένων σε μια βάση δεδομένων, ώστε να είναι πιο “σίγουρος” για την ασφάλεια των δεδομένων.

**Δημιουργία αρχείων βάση έκδοσης.** Μπόρει κάποιος να δημιουργήσει αρχεία τα οποία αποθηκεύουν τα json αντικείμενα με βάση την έκδοση που ακολουθούν. Αυτή η επέκταση έχει ως αποτέλεσμα κάποιος να χωρίζει το αρχείο εισόδου σε μικρότερα και να ξεχωρίζει τις εκδόσεις μέσα σε αυτά, ετσί ώστε κάθε μικρότερο (ή ίσο αν υπάρχει μία και μόνο έκδοση) αρχείο σε σχέση με το αρχείο εισόδου να περιέχει μόνο τα json αντικείμενα που ακολουθούν μια συγκεκριμένη έκδοση.

**Επιλογή έκδοσης.** Με βάση την προηγούμενη επέκταση μπορούμε να δώσουμε την δυνατότητα στον χρήστη στο μέλλον να μπορεί να επιλέξει αυτός με βάση τις εκδόσεις που έβγαλε το σύστημα, ποια έκδοση θέλει ακριβώς να αποθηκευτεί και σε ποιο αρχείο. Έτσι, το σύστημα θα παίρνει την επιλογή του χρήστη και θα ξεχωρίζει από το αρχικό αρχείο εισόδου τα json αντικείμενα που ακολουθούν την έκδοση που επέλεξε ο χρήστης. Με αυτή την επέκταση ο χρήστης θα έχει την δυνατότητα να μπορεί να επιλέξει και να ξεχωρίσει την έκδοση που χρειάζεται. Για παράδειγμα αν υπάρχει ένα αρχείο που έγιναν αλλάγες μέσα στον χρόνο στα json αντικείμενα και ο χρήστης θέλει να κρατήσει την νεότερη έκδοση, θα επιλέξει την τελευταία και θα την καταχωρήσει σε ένα αρχείο. Σε συνδυασμό με την επέκταση “Αναζήτης κλειδιών” και “Δημιουργία βάσεις δεδομένων” ο χρήστης θα μπορεί να δημιουργεί μια βάση δεδομένων με τα δεδομένα των json αντικειμένων που ακολουθούν μόνο την τελευταία και νεότερη έκδοση.

**Αναζήτηση έκδοσης στα ArrayNode.** Το σύστημα βρίσκει μόνο την έκδοση στα json αντικείμενα είτε το βασικό είτε τα εμφωλευμένα, έτσι θα μπορούσε κάποιος να ψάχνει και τις εκδόσεις και τις αλλαγές που έγιναν στα πεδία που είναι τύπου ArrayNode. Με αυτή την επέκταση θα μπορούσε κάποιος να έχει περισσότερο έλεγχο στα json αντικείμενα που υπάρχουν στο αρχείο.

**Διαφορετικός τρόπος οπτικοποίησης.** Οι εκδόσεις μπορούν να οπτικοποιηθούν με διαφορετικούς τρόπους. Όπως αναφέραμε στο κεφάλαιο 3 και συγκεκριμένα στην υποενότητα “3.4.2.1 Υλοποίηση Κώδικα” οι εκδόσεις θα μπορούσαν να οπτικοποιηθούν και με Treemaps Chart, αλλά ο χρήστης δεν θα μπορούσε να διακρίνει εύκολα τις αλλαγές στις εκδόσεις. Με την ίδια λογική μπορεί κάποιος στο μέλλον να αλλάξει τον τρόπο με τον οποίο οπτικοποιούνται οι εκδόσεις.

Βιβλιογραφία

|  |  |
| --- | --- |
| [Droe20] | Michael Droettboom, Understanding JSON Schema 7.0, Space Telescope Science Institute, April 2020 . |
| [Frie16] | Jeff Friesen, Java XML and JSON First Edition, Jeff Friesen, 2016. |
| [Peit19] | Norman Peitek, Gson: Enjoy JSON (De-)Serialization in Java, Leanpub, February 2019. |
| [Schi14] | Herbert Schildt, Java: The Complete Rederence Ninth Edition, McGraw-Hill Education, April 2014. |
| [Srip13] | Sai Srinivas Sriparasa, JavaScript and JSON Essentials, Packt Publishing, October 2013. |
|  |  |